Διονύσης Ν. Μουσμούτης

Ο **Διονύσης Ν. Μουσμούτης** είναι συγγραφέας, κριτικός και εκδότης-διευθυντής του μηνιαίου περιοδικού *Ιστορία Εικονογραφημένη*. 

## Βιογραφία
Γεννήθηκε στην Αθήνα στις 24 Φεβρουαρίου 1960 και είναι γιος του διαπρεπούς οικονομολόγου και καθηγητή Νικολάου Δ. Μουσμούτη (1901-1991), με καταγωγή από τη Ζάκυνθο. Κατά τη δεκαετία του 1980 εργάστηκε στο Κέντρο Τύπου Μείζονος Ελληνισμού, ενώ από το 1995 έχει εργασθεί ως διευθυντικό στέλεχος διαφόρων επιχειρήσεων. Από τα τέλη της δεκαετίας του 1970 έχει συμμετάσχει σε πολλά επιστημονικά συνέδρια, ενώ παράλληλα έχει δημοσιεύσει μια σειρά μελετών και άρθρων που αφορούν τα νεοελληνικά γράμματα και το θέατρο, καθώς και πολλές κριτικές.

Τα κείμενά του (μελετήματα, δοκίμια και κριτικές) έχουν δημοσιευθεί σε ποικίλα περιοδικά και εφημερίδες (ενδεικτικά αναφέρονται οι εφημερίδες: *[[Η Καθημερινή]]*, Το Βήμα, *[[Ελευθεροτυπία]]*, και οι περιοδικές εκδόσεις: *Ελληνικός Κόσμος*, *Επίλογος*, *[[Επτανησιακά Φύλλα]]*, *Πόρφυρας*, *Κεφαληνιακά Χρονικά*, *[[Νέα Εστία]]*, *Οδός Πανός*, *Περίπλους*, *Κ (Περιοδικό Κριτικής Λογοτεχνίας και Τεχνών)*, *Διαβάζω*, *[[Ιστορία Εικονογραφημένη]]*, *Επίλογος*, *Index*, *Ακτή*, *Πάροδος*, *Μουσικός Ελληνομνήμων*, *Ιονικά Ανάλεκτα*, *Νέα Ευθύνη*, *Σίσυφος*, *Φρέαρ*, κ.ά.), καθώς και σε πρακτικά συνεδρίων, επετειακούς, αφιερωματικούς τόμους και συλλογικά έργα. Έχει επιμεληθεί αφιερώματα για τους Διονύσιο Σολωμό, Ανδρέα Κάλβο, Ούγκο Φόσκολο, Νίκο Καββαδία, Αλέξανδρο Παπαδιαμάντη, Οδυσσέα Ελύτη, καθώς και για το ιστορικό και το αστυνομικό μυθιστόρημα, την ταξιδιωτική λογοτεχνία κ.ά., τα οποία δημοσιεύθηκαν στο περιοδικό *Διαβάζω* και την εφημερίδα *[[Ελευθεροτυπία]]*. Από το 1975 αρθρογραφεί στον τοπικό Τύπο της Ζακύνθου (στις εφημερίδες *Πρόοδος*, *Ερμής*, *Ημέρα τση Ζάκυθος*), ενώ έχει συνεργαστεί και με την εφημερίδα της Κέρκυρας *Ενημέρωση*. Από το 2000 έως το 2002 εξέδιδε την ετήσια έκδοση *Ζάκυνθος*, *Λογοτεχνικό Ιστορικό και Λαογραφικό Ημερολόγιο*. Έχει ανθολογήσει σύγχρονους ζακυνθινούς ποιητές στο *Ελληνομουσείον/Ακτή*.

Ο Διονύσης Ν. Μουσμούτης είναι μέλος πολλών εταιρειών, επιστημονικών σωματείων, οργανισμών και πολιτιστικών φορέων, όπως της Ιστορικής και Εθνολογικής Εταιρείας Ελλάδος, της Εραλδικής και Γενεαλογικής Εταιρείας, της Ελληνικής Λαογραφικής Εταιρείας, της Εθνικής Εταιρείας Ελλήνων Λογοτεχνών, της Εταιρείας Κερκυραϊκών Σπουδών, του Μουσείου Σολωμού και Επιφανών Ζακυνθίων, του Μουσικού και Δραματικού Συλλόγου “Ωδείον Αθηνών”, του Κέντρου Έρευνας και Μελέτης του Ελληνικού Θεάτρου-Θεατρικό Μουσείο κ.ά., ενώ έχει εκλεγεί στα Διοικητικά Συμβούλια της Εθνικής Εταιρείας Ελλήνων Λογοτεχνών, της Ελληνικής Λαογραφικής Εταιρείας, του Συλλόγου “Ούγος Φώσκολος”. Είναι μέλος της Ευρωπαϊκής Ακαδημίας Επιστημών και Τεχνών.

Το 2011 βραβεύτηκε από την Ακαδημία Αθηνών με το Βραβείο Δοκιμίου του Ιδρύματος Ουράνη για το βιβλίο του Ούγκο Φόσκολο, *Ιστορικά και βιογραφικά παραλειπόμενα*.

Τον Αύγουστο του 2020 εξελέγη Επίτιμος Διδάκτορας του Τμήματος Θεατρικών Σπουδών στο Εθνικό και Καποδιστριακό Πανεπιστήμιο Αθηνών.

## Ενδεικτική Εργογραφία
### Μελέτες, δοκίμια
* -*Το θέατρο στην πόλη της Ζακύνθου 1901-1915*, εκδ. Μπάστας 1999.
* -*Γρηγόριος Ξενόπουλος (1867-1951). Χρονολόγιο και Λεύκωμα*, εκδ. Περίπλους 2001.
* -*Ο Ρώμας και το θέατρο*, εκδ. Πλατύφορος, 2002.
* -*Ο Πίος Μαρτζώκης και το ζακυνθινό κωμειδύλλιο*, εκδ. Τρίμορφο 2006.
* -*Ο Ξενόπουλος το Αριστείον η απεργία και οι Φοιτηταί*, εκδ. Τρίμορφο 2006.
* -*Ο Ξενόπουλος ο Μαλάνος και η θεατρική Αλεξάνδρεια*, εκδ. Γαβριηλίδης 2007.
* -*Επιστολές του Διονύση Ρώμα στον Κωστή Μπαστιά και στον Αλέξη Μινωτή*, εκδ. Τρίμορφο 2007.
* -*Ο Σταθάτειος Δραματικός Διαγωνισμός της Εταιρείας Ελλήνων Θεατρικών Συγγραφέων*, (σε συνεργασία με την Κυριακή Πετράκου), «Παράβασις 6», Επιστημονικό Δελτίο Τμήματος Θεατρικών Σπουδών Πανεπιστημίου Αθηνών, εκδ. Ergo, 2008.
* -*Ο Τιμολέων Αμπελάς η Λίνα Δράκα και η Ζάκυνθος*, εκδ. Τρίμορφο 2009.
* -*Ούγκο Φόσκολο, Ιστορικά και βιογραφικά παραλειπόμενα*, εκδ. Τρίμορφο 2010.
* -*Η Μαριέττα Γιαννοπούλου-Μινώτου, ο Γιάννης Ψυχάρης και ο Ούγκο Φόσκολο*, εκδ. Ευθύνη / Αναλόγιο 2012.
* *-Ανα-γνώσεις, Κείμενα για συγγραφείς και βιβλία*, εκδ. Πάπυρος 2015.
**-Παύλος Καρρέρ, Η «σκοτεινή» περίοδος (1850-1857),* εκδ. Πλέσσας, 2017. 
**-Το θέατρο στη Ζάκυνθο το 19ο αιώνα, Μουσική ζωή και λαϊκά θεάματα,* τόμ. Α1/Α2, Πλέσσας, 2017.
**-Ο Διονύσιος Ταβουλάρης, η Ευαγγελία Παρασκευοπούλου και “Η δούκισσα των Αθηνών”*, εκδ. Πλέσσας,  2019.

#### Επιμέλειες
* -*Ζάκυνθος, από τη δεύτερη στην τρίτη χιλιετία. Ζακυνθινό Ημερολόγιο-Εορτολόγιο 2000, εικονογραφημένο*, εκδ. Μπάστα, 1999.
* -*Ζάκυνθος 2001, Λογοτεχνικό ιστορικό και Λαογραφικό Ημερολόγιο*, εκδ. Εξερευνητής, 2001.
* -*Ζάκυνθος 2002, Λογοτεχνικό ιστορικό και Λαογραφικό Ημερολόγιο*, εκδ. Περίπλους, 2002.
* -*Γρηγόριος Ξενόπουλος, 50 χρόνια μετά… Συμβολή στην έρευνα του έργου του*, Πρακτικά Συνεδρίου (Ζάκυνθος 16-18.11. 2001),   Πλατύφορος, Ζάκυνθος, 2005.
* -*Δέκα γραφές για τον Διονύση Σέρρα και την ποίησή του*, εκδ. Ραπόρτο, 2006.
* *-Διονύσης Ρώμας, Το θέατρο υπό κρίσιν (Κριτικές και επιφυλλίδες)*, εκδ. Τρίμορφο, 2007.
**-Ημερολόγιο 2018: Eduardo Galeano,* Πάπυρος, 2017.

#### Ανθολογήσεις
* -Διονύσης Σέρρας, Ελληνομουσείον / Ακτή, 78 [2009].
* -Διονύσης Φλεμοτόμος, Ελληνομουσείον / Ακτή, 85 [2010].
* -Παναγιώτης Καποδίστριας, Ελληνομουσείον / Ακτή, 89 [2011].

## Εξωτερικοί σύνδεσμοι
# http://www.enet.gr/?i=news.el.article&id=319431
# https://web.archive.org/web/20160304095002/http://maritheodo.blogspot.gr/2010/09/blog-post.html
# http://www.avgi.gr/article/101563/mia-xeirafetimeni-gunaika
# http://www.enet.gr/?i=issue.el.home&date=28/05/2011&id=278863
# http://www.kathimerini.gr/427642/article/politismos/arxeio-politismoy/oygko-foskolo-o-italos-poihths-ths-zakyn8oy
# http://www.kathimerini.gr/397603/article/politismos/arxeio-politismoy/h-zakyn8inh-politeia-epi-skhnhs
# https://www.youtube.com/watch?v=cnxc0DMsbio
# http://www.intooutlook.blogspot.gr/2016/02/blog-post.html
#https://frear.gr/?p=24673
#https://www.efsyn.gr/tehnes/ekdoseis-biblia/anoihto-biblio/162076_hartografontas-theatro-sti-zakyntho
#https://www.efsyn.gr/tehnes/ekdoseis-biblia/anoihto-biblio/233222_theatrikes-diamahes-stin-athina-toy-1896
#https://bookpress.gr/kritikes/texnes/11120-mousmoutis-n-dionusis-ekdoseis-plessa-o-dionusios-taboularis-i-euaggelia-paraskeuopoulou-kai-i-doukissa-ton-athinon-petrakou
#https://www.oanagnostis.gr/theatriko-aroma-mias-idiaiteris-epochis-toy-thanasi-agathoy/
#https://www.kathimerini.gr/culture/books/1057559/dyo-theatrinoi-gia-mia-doykissa/

## Παραπομπές


Κατηγορία:Έλληνες συγγραφείς του 21ου αιώνα
Κατηγορία:Έλληνες κριτικοί της λογοτεχνίας